Η **Εθνοσυνέλευση**, παλαιότερα γνωστή ως **Βουλή των Αντιπροσώπων**, είναι ο μονοθάλαμος νομοθετικός κλάδος της κυβέρνησης του Τζιμπουτί.

Ιστορία
-------

Η πρώτη Συνέλευση του εδάφους, τότε γαλλική αποικία, ήταν από το 1946 έως το 1957 το Αντιπροσωπευτικό Συμβούλιο. Ο νόμος πλαίσιο του 1956 καθιέρωσε μια Εδαφική Συνέλευση, η οποία αντικαταστάθηκε το 1967 από τη Βουλή των Αντιπροσώπων, η οποία παρέμεινε στη θέση της μετά την ανεξαρτησία το 1977.

Γενικό πλαίσιο
--------------

Αποτελείται από 65 μέλη - 30 Σομαλοί (21 Ισά) και 30 Αφάρ - που εκλέγονται για πενταετή θητεία σε πολυεδρικές εκλογικές περιφέρειες (4 έως 37 η καθεμία). Οι πρώτες ελεύθερες πολυκομματικές βουλευτικές εκλογές μετά την ανεξαρτησία (1977) διεξήχθησαν το 2003, με τον κυβερνητικό συνασπισμό, με επικεφαλής τον Λαϊκό Συναγερμο για την Πρόοδο (RPP), να λαμβάνει το 62,7% των ψήφων.

Ο Ιντρίς Αρναούντ Αλί ήταν Πρόεδρος της Εθνοσυνέλευσης από το 2003 μέχρι τον θάνατό του το 2015. 

Από σύστασής της, η Εθνοσυνέλευση κυριαρχείται από τον Λαϊκό Συναγερμό για την Πρόοδο (RPP), ο οποίος είναι επί του παρόντος ο ανώτερος εταίρος στον συνασπισμό Ένωση για την Προεδρική Πλειοψηφία. Από το 1981 έως το 1992 ο RPP ήταν το μόνο νόμιμο κόμμα. Ακόμη και μετά τη νομιμοποίηση των κομμάτων της αντιπολίτευσης το 1992, ο RPP κέρδισε κάθε έδρα στο νομοθετικό σώμα. Από το 1997 και μετά, διεξήγαγε εκλογές ως μέρος ενός συνασπισμού, γνωστού από το 2003 ως UMP, ο οποίος συνέχισε να σαρώνει κάθε έδρα. Τα κόμματα της αντιπολίτευσης δεν κατάφεραν να εισέλθουν στο νομοθετικό σώμα μέχρι το 2013. Στις κοινοβουλευτικές εκλογές του Τζιμπουτί του 2018, στις οποίες τα κύρια κόμματα της αντιπολίτευσης δεν έλαβαν μέρος σε ένδειξη διαμαρτυρίας, η Ένωση για την Προεδρική Πλειοψηφία κέρδισε μεγάλη πλειοψηφία.   Το πολιτικό σύστημα του Τζιμπουτί συγκεντρώνει την περισσότερη εξουσία στα χέρια του προέδρου και υπάρχει μικρή αντιπολίτευση στις εκτελεστικές αποφάσεις.

Από το 2018 μια ποσόστωση ορίζει ότι τουλάχιστον το 25% των βουλευτών είναι γυναίκες.

Πρόεδροι
--------

| Ονομα(Γέννηση-Θάνατος) | Από | Έως | Σημειώσεις |
| --- | --- | --- | --- |
| Αχμέντ Ντινί Αχμέντ(1932-2004) | 13 Μαΐου 1977 | 13 Ιουλίου 1977 |  |
| Σαάντ Ουαρσαμά Ντιριέ | 1977 | 1979 |  |
| Αμπνττουλκαντέρ Ουαμπερί Ασκάρ | 1979 | 1993 |  |
| Σαΐντ Ιμπραήμ Μπαντούλ | 1993 | 2003 |  |
| Ιντρίς Αρναούντ Αλί(1945-2015) | 21 Ιανουαρίου 2003 | 12 Φεβρουαρίου 2015 (*απεβίωσε εν ενεργεία*) |  |
| Μοχάμεντ Αλί Χουμέντ(1973-) | 1 Μαρτίου 2015 | 2023 |  |
| Ντιλέιτα Μοχάμεντ Ντιλέιτα(1959-) | 5 Μαρτίου 2023 | Σημερινός |  |
|

Κτίριο
------

Το κτίριο της εθνοσυνέλευσης κατασκευάστηκε και χρηματοδοτήθηκε εν μέρει από την κυβέρνηση του Ιράν και ολοκληρώθηκε στις 23 Νοεμβρίου 2014. Το χρέος αυτού του έργου δεν έχει ακόμη καταβληθεί μέχρι σήμερα. Ο πρόεδρος του ιρανικού κοινοβουλίου Αλί Λαριτζανί παρευρέθηκε στην τελετή για τα εγκαίνια αυτού του νέου κτιρίου και την παράδοσή του.

Παραπομπές
----------

1. ↑  "Djibouti's parliament speaker dies", Hiiraan Online, 13 Φεβρουαρίου 2015.
2. ↑  «Djibouti ruling party claims landslide parliamentary win». *Africanews* (στα Αγγλικά). 26 Φεβρουαρίου 2018. Ανακτήθηκε στις 15 Ιανουαρίου 2021.
3. ↑  «IPU PARLINE database: DJIBOUTI (Assemblée nationale), Last elections». *Inter-Parliamentary Union*. Ανακτήθηκε στις 15 Ιανουαρίου 2021.
4. ↑  «Présidence de la République de Djibouti». *République de Djibouti* (στα Γαλλικά). 11 Ιανουαρίου 2018. Αρχειοθετήθηκε από το πρωτότυπο στις 21 Ιανουαρίου 2021. Ανακτήθηκε στις 15 Ιανουαρίου 2021.
5. 1 2 3 4  «Les Anciens Presidents». National Assembly. 19 Απριλίου 2016. Αρχειοθετήθηκε από το πρωτότυπο στις 19 Απριλίου 2016.
6. ↑  "Décès de M. Idriss Arnaoud Ali", *La Nation*, 15 Φεβρουαρίου 2015 (Γαλλικά).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147814059
* LCCN: n85171957

 |

 |